કવિ કાલીદાસ કહી ગયા છે કે उत्सवप्रिय​: खलु जना:, એટલે કે લોકો ઉત્સવપ્રિય હોય છે. આ વાત આપણા માટે શતપ્રતિશત સાચી છે. અત્યારે, એટલેકે સપ્ટેમ્બર-ઓક્ટોબર થી જાન્યુઆરી સુધીનો સમય ‘The Great Indian Festive Season’ તરીકે ઓળખાય છે. અને તહેવારનો મારે માટે અર્થ છે, Food, Fun and Frolic, એટલે કે મોજ, મસ્તી અને ખાણીપીણી. ઉત્સવ દરમિયાન શહેરમાં થતી ચહલ-પહલ અને પ્રવૃત્તિ મને હંમેશા ઉત્સાહિત કરે છે, અને વાત જયારે Queen of Festivals-દિવાળી વિષેની હોય ત્યારે એમાં કોઈ જ પ્રકારની બાંધછોડ ન કરી શકાય.